PASKIRTOSIOS ĮSTAIGOS AB „VIAMATIKA“

**SERTIFIKAVIMO CENTRAS**

# PATVIRTINTA

AB „VIAMATIKA“ SC vadovo

2021 m. rugpjūčio 16 d.

## STATYBOS PRODUKTŲ GAMYBOS KONTROLĖS VERTINIMO IR SERTIFIKAVIMO NUOSTATAI

# Ketvirtasis leidimas

Leidimas įsigalioja nuo 2021-08-23

VILNIUS 2021

## TURINYS

[1. BENDROSIOS NUOSTATOS 3](#_Toc448236327)

[2. TAIKYMO SRITIS 3](#_Toc448236328)

[3. PAGRINDINĖS SĄVOKOS, TERMINAI, APIBRĖŽTYS 3](#_Toc448236329)

[4. SANTRUMPOS IR PAAIŠKINIMAI 4](#_Toc448236330)

[5. GAMYBOS KONTROLĖS VERTINIMAS IR SERTIFIKAVIMAS 4](#_Toc448236331)

[5.1. Įvadas 4](#_Toc448236332)

[5.2. GK vertinimo ir sertifikavimo procesas 4](#_Toc448236333)

[5.3. Informacijos suteikimas pareiškėjams (gamintojams) 7](#_Toc448236334)

[5.4. Paraiškos pateikimas 7](#_Toc448236335)

[5.5. Sprendimo dėl GK vertinimo ir sertifikavimo priėmimas 7](#_Toc448236336)

[5.6. Sutartis, sąmata 7](#_Toc448236337)

[5.7. Pradinis gamyklos ir gamybos kontrolės tikrinimas bei vertinimas 7](#_Toc448236338)

[5.8. Atitikties įvertinimas 9](#_Toc448236339)

[5.9. Nutarimo dėl GK sertifikavimo parengimas ir priėmimas 9](#_Toc448236340)

[5.10. Licencinės sutarties sudarymas 9](#_Toc448236341)

[5.11. Gamybos kontrolės atitikties sertifikato įforminimas ir išdavimas 9](#_Toc448236342)

[5.12. Tęstinė GK priežiūra ir vertinimas 10](#_Toc448236343)

[5.13. Gamybos kontrolės atitikties sertifikato galiojimo sustabdymas arba panaikinimas 11](#_Toc448236344)

[5.14. Sertifikavimo srities išplėtimas ar susiaurinimas 12](#_Toc448236345)

[5.15. Informavimas apie GK sertifikavimo pakeitimus 12](#_Toc448236346)

[6. APELIACIJOS, SKUNDAI, GINČAI 12](#_Toc448236347)

[7. ĮRAŠAI 13](#_Toc448236348)

[8. NUORODOS 13](#_Toc448236349)

1 priedas. GK VERTINIMO KRITERIJAI ............................................................................. 14

1. BENDROSIOS NUOSTATOS
	1. Svarbiausias gamybos kontrolės (toliau - GK) vertinimo ir sertifikavimo tikslas - nustatyti, ar gamintojo parengta ir įdiegta GK funkcionuoja bei sudaro sąlygas gamintojui parengti ir teikti eksploatacinių savybių deklaraciją bei gaminamą statybos produktą ženklinti sertifikavimo ženklu.
	2. Šiuose nuostatuose aprašyta statybos produkto, neturinčio darniosios techninės specifikacijos, sertifikavimo schema, atitinkanti eksploatacinių savybių pastovumo vertinimo ir tikrinimo sistemą 2+ (žr. Statybos techninis reglamentas STR 1.01.04, toliau – Reglamentas), pagal kurią dirba paskirtosios įstaigos AB „VIAMATIKA“ Sertifikavimo centras.
	3. Gamintojo gaminamo statybos produkto atitiktis techninės specifikacijos (toliau - TS) reikalavimams bei eksploatacinių savybių deklaracija dėl esminių charakteristikų pagrindžiama šiais elementais (eksploatacinių savybių pastovumo vertinimo ir tikrinimo sistema 2+):
* gamintojas: nustato produkto tipą pagal tipo bandymą (įskaitant ėminio ėmimą), su tipu susijusius skaičiavimus, lentelėse nurodytas vertes arba aprašomąją produkto dokumentaciją; vykdo gamybos kontrolę; atlieka gamykloje paimtų ėminių bandymus pagal numatytą bandymų planą.
* paskirtoji gamybos kontrolės sertifikavimo įstaiga AB „VIAMATIKA“ Sertifikavimo centras išduoda, sustabdo ar panaikina gamybos kontrolės atitikties sertifikatą remdamasi pradiniu gamyklos ir gamybos kontrolės tikrinimu, tęstine gamybos kontrolės priežiūra ir vertinimu.

 Produkto tipo bandymas nėra pradinio GK tikrinimo dalis. Už produkto tipo bandymą (toliau - TB) atsakingas gamintojas, o paskirtosios įstaigos AB „VIAMATIKA“ Sertifikavimo centras (toliau - SC) patikrina, ar TB atliktas, atliktų bandymų apimtį bei taikytus bandymų metodus, atsižvelgiant į techninės specifikacijos bei Reglamentuojamų statybos produktų sąrašo reikalavimus.

* 1. Paskirtosios įstaigos AB „VIAMATIKA“ Sertifikavimo centras turi pakankamai vidinių išteklių vertinti, sertifikuoti ir prižiūrėti statybos produktų gamintojų GK pagal eksploatacinių savybių pastovumo vertinimo bei tikrinimo sistemą 2+ ir subrangovų paslaugomis nesinaudoja.
	2. Šie nuostatai parengti pagal Reglamento ir LST EN ISO/IEC 17065 bei LST EN ISO/IEC 17067 standartų reikalavimus.
1. TAIKYMO SRITIS
	1. Šie nuostatai taikomi paskirtosios įstaigos AB „VIAMATIKA“ Sertifikavimo centrui vertinant, sertifikuojant ir prižiūrint statybos produktų gamintojų GK pagal eksploatacinių savybių pastovumo vertinimo ir tikrinimo sistemą 2+.
	2. Šie statybos produktų GK vertinimo ir sertifikavimo nuostatai taikomi tik paskirtosios įstaigos AB „VIAMATIKA“ Sertifikavimo centro akredituotoje srityje nurodytiems statybos produktams bei šiems produktams reikalavimus nustatantiems standartams. Paskirtosios įstaigos
	AB „VIAMATIKA“ SC akreditavimo sritis (akreditavimo pažymėjimo Nr. LA 03.006, 1 priedas) pateikta tinklalapyje <http://www.VIAMATIKA.LT>.
2. PAGRINDINĖS SĄVOKOS, TERMINAI, APIBRĖŽTYS
	1. **Atitiktis** – produkto, proceso ar paslaugos atitikimas nustatytiems reikalavimams.
	2. **Atitikties vertinimas –** procesas, kurio metu nustatoma, ar produktas, procesas, paslauga, sistema, asmuo ar įstaiga atitinka nustatytus reikalavimus.
	3. **Atitikties vertinimo įstaiga –** įstaiga, vykdanti atitikties vertinimo veiklą, įskaitant kalibravimą, bandymus, sertifikavimą ir patikrinimus.
	4. **Bandymas –** atitikties vertinimo objekto vienos ar kelių charakteristikų nustatymas pagal procedūrą.
	5. **Esminės charakteristikos –** su esminiais statinių reikalavimais susijusios statybos produkto charakteristikos.
	6. **Gamintojas –** fizinis arba juridinis asmuo, kuris gamina statybos produktą arba kuris užsako suprojektuoti ar pagaminti tokį produktą ir parduoda tą produktą savo vardu arba naudodamas savo prekės ženklą.
	7. **Gamybos kontrolė –** tęstinė vidaus produkcijos kontrolė gamykloje laikantis atitinkamų techninių specifikacijų reikalavimų, kontrolės tvarką, eigą ir rezultatus fiksuojant dokumentuose.
	8. **Paskirtoji įstaiga –** įstaiga, Aplinkos ministerijos įgaliota atlikti trečiosios šalies užduotis vertinant ir tikrinant statybos produktų eksploatacinių savybių pastovumą.
	9. **Produkto tipas –** statybos produkto, pagaminto iš nustatyto žaliavų mišinio ar kitų elementų specifinio gamybos proceso metu, tipinių eksploatacinių savybių lygių arba klasių, susijusių su jo esminėmis charakteristikomis, visuma.
	10. **Sertifikavimas –** produktų, procesų, sistemų ar darbuotojų atestavimas, kurį atlieka trečioji šalis.
	11. **Sertifikavimo schema –** sertifikavimo sistema, susijusi su tam tikrais produktais, kuriems taikomi tie patys nustatyti reikalavimai, specifinės taisyklės ir procedūros.
	12. **Sertifikavimo sistema –** atitikties įvertinimo sistema, t.y. atitikties įvertinimo taisyklės, procedūros ir vadyba.
	13. **Statiniai –** pastatai ir inžineriniai statiniai.
	14. **Statybos produktas –** produktas arba komplektas, kuris gaminamas ir pateikiamas į rinką, kad būtų nuolat įmontuotas į statinį arba jo dalis, ir kurio eksploatacinės savybės daro poveikį statinio eksploatacinėms savybėms, susijusioms su esminiais statinių reikalavimais.
	15. **Statybos produkto eksploatacinės savybės** – eksploatacinės savybės, susijusios su atitinkamomis esminėmis charakteristikomis, išreikštos lygiais, klasėmis ar aprašymais.
	16. **Techninė specifikacija** – dokumentas (dokumento dalis), kuriame pateiktus techninius reikalavimus turi atitikti apibūdinamas produktas, procesas ar paslauga. Statybos produktų techninės specifikacijos yra standartai ir techniniai liudijimai.
3. SANTRUMPOS IR PAAIŠKINIMAI

**SC** – paskirtosios įstaigos AB „VIAMATIKA“ Sertifikavimo centras;

**LST** – Lietuvos standartas;

**ISO** – tarptautinė standartizacijos organizacija;

**EN** – Europos standartas;

**TS** – techninė specifikacija;

**GK** – gamybos kontrolė;

**TB** – produkto tipo bandymas.

1. GAMYBOS KONTROLĖS VERTINIMAS IR SERTIFIKAVIMAS
	1. Įvadas
		1. Informacija, įgyta sertifikavimo metu apie gamintoją, gamybą, gamybos kontrolę, produktą, yra konfidenciali ir niekas negali su ja susipažinti be gamintojo sutikimo. Jei pagal atitinkamus teisės aktus reikalaujama atskleisti informaciją trečiai šaliai, gamintojas informuojamas apie tai (išskyrus atvejus kai teisės aktai tai draudžia).
		2. GK vadovą (planą, tvarką, reglamentą) gamintojas turi parengti pagal atitinkamos TS reikalavimus. Jei atitinkamoje TS reikalavimai gamybos kontrolei nenustatyti, GK vadovą gamintojas turi parengti, vadovaudamasis vertinimo požymiais, nustatytais GK vertinimo kriterijuose (žr. šių nuostatų 1 priedą).
	2. GK vertinimo ir sertifikavimo procesas
		1. GK vertinimo, sertifikavimo ir priežiūros procesą sudaro šie pagrindiniai etapai:
* SC suteikia pareiškėjui informaciją apie GK vertinimą ir sertifikavimą;
* pareiškėjas pateikia paraišką SC;
* pareiškėjas kartu su paraiška pateikia užpildytą klausimyną gamintojui;
* pareiškėjas kartu su paraiška pateikia gamintojo parengtą gamybos kontrolės vadovą (planą, tvarką, reglamentą), produkto tipo bandymo rezultatus, eksploatacinių savybių deklaracijų projektus;
* SC priima sprendimą dėl GK vertinimo ir sertifikavimo;
* SC su pareiškėju sudaro sutartį;
* su pareiškėju derinama GK vertinimo gamybos vietoje data;
* SC atlieka pradinį gamyklos bei GK tikrinimą ir vertinimą;
* SC parengia GK atitikties įvertinimo ataskaitą;
* SC priima nutarimą dėl GK sertifikavimo;
* SC su pareiškėju sudaro licencinę sutartį;
* SC išduoda gamybos kontrolės atitikties sertifikatą;
* tęstinė GK priežiūra ir vertinimas;
* atitikties sertifikato galiojimo sustabdymas arba panaikinimas;
* sertifikavimo srities išplėtimas ar susiaurinimas;
* informavimas apie GK vertinimo ir sertifikavimo pakeitimus.
	+ 1. GK vertinimo ir sertifikavimo proceso veiksmai pateikti proceso diagramoje.

**PROCESO DIAGRAMA**

*Paskirtasis ekspertas atlieka paraiškos analizę ir priimamas sprendimas dėl GK sertifikavimo*

*GK atitikties įvertinimo ataskaita*

*Nutarimo projekto parengimas ir pateikimas tvirtinimui*

*Licencinės sutarties pasirašymas ir gamybos kontrolės atitikties sertifikato išdavimas*

*Gamintojo atlikti koregavimo veiksmai*

*Pakartotinas GK vertinimas ir, jei reikia, koregavimo veiksmai*

*Atsisakoma tolimesnio GK vertinimo*

*GK atitikties įvertinimo ataskaita*

*Nutarimo projekto parengimas ir pateikimas tvirtinimui*

*Licencinės sutarties pasirašymas ir gamybos kontrolės atitikties sertifikato išdavimas*

*GK atitikties įvertinimo ataskaitos, nutarimo ir sertifikato pateikimas gamintojui*

*Nutarimo pateikimas gamintojui*

*GK tikrinimas ir vertinimas gamybos vietoje*

*GK įvertinimo ataskaita*

*Pradėti:*

*- sprendimas*

*- sutartis*

*Pareiškėjas (gamintojas)*

*Pareiškėjui (gamintojui) suteikiama informacija apie GK vertinimą ir sertifikavimą*

*Nepradėti:*

*- sprendimas*

*GK atitikties įvertinimo ataskaitos, nutarimo ir sertifikato pateikimas gamintojui*

*Tęstinė GK priežiūra ir vertinimas*

*Pareiškėjas (gamintojas) pateikia paraišką SC*

 **ne**

 **taip**

 **Teigiami rezultatai Neigiami rezultatai**

 ***Ekspertas įvertina koregavimo veiksmų***

 ***tinkamumą ir efektyvumą***

*Nutarimas netęsti atitikties įvertinimo, nurodant motyvuotas priežastis*

* 1. Informacijos suteikimas pareiškėjams (gamintojams)
		1. SC informuoja pareiškėją apie GK vertinimo ir sertifikavimo tvarką, eksploatacinių savybių pastovumo vertinimo ir tikrinimo sistemas, SC galimybes atlikti GK atitikties vertinimą, pareiškėjų teises ir pareigas.
		2. Informacija pateikiama: tinklalapyje adresu <http://www.VIAMATIKA.LT>, kuriame yra paskirtosios įstaigos AB „VIAMATIKA“ SC akreditavimo sritis bei GK vertinimo ir sertifikavimo nuostatai (pastarieji pateikti atskirai nuo kitos SC veiklos); elektroniniu paštu arba raštu, atsakant į pareiškėjo paklausimus; telefonu arba žodžiu, atvykus pareiškėjui į sertifikavimo centrą.
		3. Preliminari apytikslė SC atliekamų darbų kaina pareiškėjui pateikiama telefonu. Galutinė kaina paskaičiuojama pareiškėjui atvykus į SC, supažindinus jį su patvirtintais SC įkainiais ir išanalizavus GK vertinimo bei sertifikavimo darbų apimtis.
		4. SC nepasikliauja sertifikavimu, kuris jau yra atliktas pareiškėjui arba kitiems pareiškėjams, ir visus sertifikavimo veiksmus atlieka savo jėgomis (t.y., kitų sertifikavimo įstaigų pareiškėjui atliktus veiksmus pakartoja).
	2. Paraiškos pateikimas
		1. Pareiškėjas užpildo ir pateikia SC paraiškos gamybos kontrolei sertifikuoti formą GK-001 bei klausimyno gamintojui formą GK-004(pateiktas AB „VIAMATIKA“ tinklalapyje). Minėti dokumentai gali būti pateikiami popierinėje arba elektroninėje versijoje.
		2. Pareiškėjas paraiškos ir klausimyno popierines versijas gali pateikti tiesiogiai Sertifikavimo centre arba atsiųsdamas juos registruotu laišku (SC adresas nurodytas AB „VIAMATIKA“ tinklalapyje arba pateikiamas telefonu). Jei popierinės skenuotos versijosbuvo atsiųstos el. paštu, vėliau pareiškėjas SC turi pateikti pasirašytus paraiškos bei klausimyno originalus. El. paštu siunčiamos elektroninės versijos turi būti pasirašytos atsakingų asmenų elektroniniais parašais.
		3. Kartu su paraiška pareiškėjas privalo pateikti gamybos kontrolės vadovą (planą, tvarką, reglamentą), produkto tipo bandymo rezultatus, eksploatacinių savybių deklaracijų projektus.
		4. Priimamos tik pilnai užpildytos paraiškos ir klausimyno formos, pateikiant visą jose reikalaujamą informaciją.
	3. Sprendimo dėl GK vertinimo ir sertifikavimo priėmimas
		1. Išanalizavęs su paraiška gautus dokumentus SC parengia sprendimą atlikti/neatlikti GK vertinimą ir sertifikavimą. Sprendimą SC pateikia pareiškėjui.
	4. Sutartis, sąmata
		1. Sutarties projektą rengia SC paskirtasis ekspertas. Sutartyje pateikiama: sutarties objektas, techniniai reikalavimai, darbų vertė ir atsiskaitymas, darbų perdavimo ir priėmimo tvarka, šalių atsakomybė ir kitos sąlygos, apeliacijų pateikimo (apskundimo) tvarka, nuostatos dėl konfidencialumo ir šalių susitarimas, kad užbaigtu darbu naudojasi ar gali perduoti tik pareiškėjas, sutarties galiojimo laikas, priedai prie sutarties, sutarties šalių rekvizitai ir parašai. Darbų vertė apskaičiuojama sudarant atliekamų darbų sąmatą – priedą prie sutarties, vadovaujantis AB „VIAMATIKA“ direktoriaus patvirtintais įkainiais.
		2. Atsižvelgiant į pareiškėjo pageidavimus sutartis gali būti rengiama popierinėje arba elektroninėje versijoje. Sutartį pasirašo AB „VIAMATIKA“ direktorius, o jam nesant – direktorių pavaduojantis asmuo, ir pareiškėjo įgaliotasis atstovas.
	5. Pradinis gamyklos ir gamybos kontrolės tikrinimas bei vertinimas
		1. GK tikrinimas ir vertinimas atliekamas dviem etapais:

a) SC atlieka gamintojo užpildyto ir su paraiška pateikto SC klausimyno analizę. Klausimyno analizę atlieka paskirtasis ekspertas. Jei buvo nustatytos ir pateiktos sprendime gamintojo GK vadovo (plano, reglamento; toliau – vadovo) neatitiktys, įvertinamas koregavimo veiksmų tinkamumas. Pradinio gamyklos ir gamybos kontrolės tikrinimo bei vertinimo data derinama su gamintoju, kai SC galutinai priima gamintojo GK vadovą. Paskirtasis ekspertas, ne vėliau kaip dvi darbo dienos iki vertinimo gamybos vietoje datos, gamintojui pateikia GK įvertinimo planą;

b) SC ekspertas gamybos vietoje atlieka pradinį gamyklos ir gamintojo įdiegtos GK tikrinimą ir užpildo gamybos kontrolės įvertinimo ataskaitą. GK įvertinimo ataskaitą ekspertas užpildo dviem egzemplioriais. Vienas egzempliorius paliekamas pareiškėjui.

* + 1. Gamybos vietoje SC eksperto atliekami tikrinimo ir vertinimo veiksmai:

 a) tam tikriems produktams tikrinimo ir vertinimo veiksmai nurodyti TS;

 b) bendruoju atveju tikrinama ir vertinama (GK įvertinimo ataskaitoje konkretizuota pagal vertinimo požymius):

* ar gamykloje įdiegta ir funkcionuoja kokybės vadybos sistema pagal LST EN ISO 9001;
* reikalavimai žaliavoms ir komponentams, jų įeinamoji (priėmimo) kontrolė, sandėliavimo sąlygos, su žaliavomis ir komponentais gaunama atitiktį patvirtinanti dokumentacija, įrašai;
* kontrolė gamybos metu, aprūpinimas tinkamomis kontrolės priemonėmis, gamybos kontrolės metu gautų rezultatų registravimo tvarka, kontrolę atliekančių darbuotojų kompetencija;
* gatavos produkcijos priėmimas, priėmimo dokumentacija ir rezultatų registravimas, aprūpinimas tinkamomis kontrolės priemonėmis produkcijai priimti, priėmimą atliekančių darbuotojų kompetencija, gatavos produkcijos sandėliavimas, žymėjimas, išduodami atitiktį patvirtinantys dokumentai (eksploatacinių savybių deklaracijos);
* gatavos produkcijos periodinės kontrolės apimtis ir periodiškumas, rezultatų registravimas bei analizė. Aprūpinimas tinkamomis kontrolės priemonėmis, kontrolę atliekančių darbuotojų kompetencija;
* technologinės ir norminės dokumentacijos bazė, jos vadyba ir prieinamumas;
* gamybinių patalpų ir technologinės įrangos tinkamumas bei funkcionalumo palaikymo tvarka;
* veiksmų su neatitiktiniais produktais procedūra, neatitiktinių produktų identifikavimas ir ženklinimas;
* skundų ir reklamacijų procedūra, registracija;
* kokybės sistemos dokumentai ir sistemos veikimo efektyvumas.
	+ 1. Tikrinimo ir vertinimo metu ypač didelis dėmesys skiriamas gamintojo atliekamiems bandymams:
1. produkto tipo bandymas – tikrinama, ar bandymai atlikti techninėje specifikacijoje bei Reglamentuojamų statybos produktų sąraše reikalaujama apimtimi ir juose nurodytais bandymų metodais. Produkto tipo bandymai galioja, kai jie atlikti ne mažiau kaip pagamintos produkcijos partijai;
2. gamykloje gamintojo paimtų ėminių bandymai pagal numatytą bandymų planą – tikrinama, ar bandymai atliekami pagal nustatytą planą; ėminių ėmimas, taikomi bandymų metodai, bandymų apimtis, periodiškumas, identifikavimas, atsekamumas;
3. jei bandymai atliekami nepriklausomoje akredituotoje laboratorijoje, tikrinama taikytų bandymo metodų atitiktis reikalavimams, bandymų apimtis ir periodiškumas; jei gamintojas bandymus atlieka subrangovinėje neakredituotoje laboratorijoje, tada papildomai tikrinama, ar gamintojas vertino subrangovinę laboratoriją, vertinimo rezultatus bei vertinimo dokumentus; jei gamintojas bandymus atlieka savo laboratorijoje, tikrinamos laboratorijos techninės galimybės, norminiai dokumentai, patalpos, įrenginiai, matavimų sietis, bandymų kokybės užtikrinimas, darbuotojų kompetencija, mokymas, kvalifikacijos kėlimas, įrašai, bandymų rezultatų registracija ir atsekamumas, bandymų protokolai ir kt.
	* 1. Gamybos vietoje atlikęs tikrinimą ir vertinimą ekspertas užpildo GK įvertinimo ataskaitą. GK įvertinimo ataskaitoje pateikiamos nustatytos neatitiktys, su nuoroda į konkretaus vertinimo požymio reikalavimą, kurio neatitinka gamintojo GK. Suderinus su gamintoju, jam pasirašant ties neatitikties formuluote, nustatomas neatitikties koregavimo veiksmų terminas. GK įvertinimo ataskaitoje ekspertas surašo ir visas pastabas bei pasiūlymus GK tobulinti, kurių koregavimo veiksmai įvertinami sekančio vizito metu.

Esant teigiamiems GK tikrinimo ir vertinimo rezultatams (neatitikčių nenustatyta) tęsiamas GK sertifikavimo procesas.

Esant neigiamiems tikrinimo ir vertinimo rezultatams, kai gamintojo GK neatitinka nustatytų reikalavimų, ekspertas nurodo, ar nustatytas neatitiktis gamintojas gali ištaisyti suderintu terminu, pateikdamas įrodančius koregavimo veiksmų efektyvumą dokumentus ir įrašus. GK sertifikavimo procesas tęsiamas gamintojui atlikus reikiamus koregavimo veiksmus ir ekspertui įvertinus jų tinkamumą bei efektyvumą.

Jei ekspertas nustato, kad būtina GK tikrinti dar kartą, su gamintoju suderinamas papildomo GK tikrinimo laikas. Sertifikavimo procesas tęsiamas gamintojui atlikus nustatytų neatitikčių koregavimo veiksmus ir ekspertui pakartotinai patikrinus bei įvertinus GK. Jei pakartotinio GK tikrinimo ir vertinimo metu nustatomos neatitiktys, jas gamintojas gali ištaisyti ekspertui pateikdamas dokumentus ir įrašus, įrodančius koregavimo veiksmų tinkamumą bei efektyvumą.

Jei ekspertas nustato, kad būtinos ilgalaikės ir didelės investicijos gamybos reorganizavimui, norint gamintojui pasiekti nuolatinį gaminamos produkcijos kokybės stabilumą bei įvykdyti TSreikalavimus, ir nutaria netęsti GK atitikties vertinimo, SC apie tai informuoja gamintoją, jam pateiktame nutarime nurodydamas motyvuotas priežastis.

Jei gamintojas pats atsisako tolimesnio GK vertinimo, apie tai jis turi informuoti SC raštu.

* 1. Atitikties įvertinimas
		1. GK atitiktį nustato ir atitikties įvertinimo ataskaitą parengia SC ekspertas.
		2. Parengtą atitikties įvertinimo ataskaitą (2 egz.) pasirašo ekspertas. Vienas egzempliorius lieka SC, kitas įteikiamas pareiškėjui.
	2. Nutarimo dėl GK sertifikavimo parengimas ir priėmimas
		1. SC, atlikęs visos su įvertinimu susijusios informacijos bei įvertinimo rezultatų vertinamąją analizę, parengia nutarimą.
		2. Esant teigiamiems GK įvertinimo rezultatamsSC priima nutarimą dėl GK sertifikavimo ir gamybos kontrolės atitikties sertifikato įforminimo.
		3. Jei nutarimas neigiamas, jame pareiškėjui pateikiamas motyvuotas paaiškinimas dėl gamybos kontrolės nesertifikavimo ir atitikties sertifikato neįforminimo.
		4. Rengiami du nutarimo egzemplioriai. Vienas egzempliorius lieka SC, kitas pateikiamas pareiškėjui.
	3. Licencinės sutarties sudarymas
		1. Priėmus nutarimą dėl GK sertifikavimo ir gamybos kontrolės atitikties sertifikato įforminimo parengiama licencinė sutartis.
		2. Licencinėje sutartyje nurodoma: sutarties dalykas, licenciato įsipareigojimai,
		AB „VIAMATIKA“ SC (licenciaro) įsipareigojimai ir teisės, sutarties kaina ir apmokėjimo sąlygos, sutarties galiojimo ir nutraukimo sąlygos (šie skyriai apima GK tikrinimo tvarką, periodiškumą, kriterijus, eksploatacinių savybių deklaravimo ir produkto ženklinimo sertifikavimo ženklu tvarką, informavimą, apmokėjimą, nuostatas dėl konfidencialumo ir kt.).
		3. Atsižvelgiant į pareiškėjo pageidavimus licencinė sutartis gali būti rengiama popierinėje arba elektroninėje versijoje. Sutartį pasirašo AB „VIAMATIKA“ direktorius, o jam nesant – direktorių pavaduojantis asmuo, ir pareiškėjo įgaliotasis atstovas.
		4. Jei pareiškėjas pateikė kelias paraiškas GK sertifikavimui jam priklausančiose skirtingose gamyklose, tai su pareiškėju sudaromos licencinės sutartys kiekvienai gamyklai, kuriose GK buvo sertifikuota.
	4. Gamybos kontrolės atitikties sertifikato įforminimas ir išdavimas
		1. SC, priėmęs nutarimą sertifikuoti GK, įformina gamybos kontrolės atitikties sertifikatą, pareiškėjui pasirašius licencinę sutartį.
		2. Išduotas atitikties sertifikatas leidžia identifikuoti: AB „VIAMATIKA“ Sertifikavimo centro pavadinimą ir adresą; sertifikato išdavimo datą; pareiškėjo ir jo gamyklos pavadinimą ir adresą; sertifikavimo sritį – statybos produkto (produktų grupės) pavadinimą (-us) ir tipą (-us), taikytą eksploatacinių savybių pastovumo vertinimo ir tikrinimo sistemą, standartą (-us), įskaitant jo (-ų) išleidimo datą, kurį (-iuos) atitinka statybos produktas (-ai); sertifikato galiojimo terminą; kitą atitikties sertifikato formoje numatytą informaciją.
		3. Išduotas gamybos kontrolės atitikties sertifikatas galioja 3 m. Pagrįstais atvejais, SC nutarimu, atitikties sertifikatas gali būti išduodamas trumpesniam laikui (pvz., 1 metams).
		4. Gamybos kontrolės atitikties sertifikatas suteikia teisę sertifikate nurodytą statybos produktą ženklinti sertifikavimo ženklu KSMSŽ-02 pagal „Kelių statybinių medžiagų sertifikavimo ženklo naudojimo nuostatus“, kurie pareiškėjui įteikiami išduodant atitikties sertifikatą.
		5. Pasirašyto atitikties sertifikato originalas atiduodamas pareiškėjui. Sertifikato kopija saugoma pareiškėjo byloje.
		6. Jeigu atitikties sertifikatas turi būti pakeistas arba papildytas (išplėtus ar susiaurinus sertifikavimo sritį, pasikeitus TS), SC įformina kitą sertifikatą. Sertifikate nurodoma, kada jis pirmą kartą buvo išduotas ir paskutinio išdavimo data. Visais atvejais pakeistojo sertifikato originalą pareiškėjas turi sugrąžinti SC.
		7. Gamybos kontrolės atitikties sertifikato numerį, išdavimo bei galiojimo datą, jį išdavusio SC pavadinimą pareiškėjas gali naudoti tik GK sertifikavimo metu identifikuotai produkcijai ir tik norint deklaruoti, jog produktas yra ženklinamas sertifikavimo ženklu, o jo eksploatacinės savybės atitinka sertifikate nurodyto standarto reikalavimus. Atitikties sertifikato numerio pareiškėjas negali naudoti klaidinančiu būdu ar deklaruojant kitų produktų eksploatacines savybes. Pareiškėjas privalo nedeklaruoti ir nereklamuoti produkto eksploatacinių savybių pagal išduotą gamybos kontrolės atitikties sertifikatą, sustabdžius sertifikato galiojimą ar jo panaikinimo atveju.
		8. SC yra sertifikavimo ženklo KSMSŽ-02 savininkas ir šį ženklą gali naudoti tik jo pareiškėjai, deklaruodami sertifikuotų produktų eksploatacines savybes ir jį nurodydami eksploatacinių savybių deklaracijoje. SC iš pareiškėjo (licencinėje sutartyje) reikalauja, kad SC sertifikavimo ženklas būtų naudojamas tik sertifikavimo metu identifikuotiems statybos produktams ir nebūtų naudojamas kitų produktų atitikčiai deklaruoti.
		9. Tęstinės priežiūros metu SC kontroliuoja, ar pagal atitikties sertifikate nurodyto standarto bei SC sertifikavimo ženklo naudojimo nuostatų reikalavimus pareiškėjo tinkamai deklaruojamos produktų eksploatacinės savybės ir ar produktai tinkamai ženklinami sertifikavimo ženklu. Kitais atvejais atitikties sertifikatų, eksploatacinių savybių deklaracijų, sertifikavimo ženklo naudojimas tikrinamas, esant skundams, gavus informaciją iš kontrolės įstaigų ar vartotojų bei viešoje erdvėje (internete, žiniasklaidoje, skelbimuose, reklamose, kataloguose ir kt.).
		10. Atliekant priežiūrą SC nuolat tikrina, ar sertifikavimo ženklu ženklinamą statybos produktą lydinčiuose dokumentuose pareiškėjas pateikia visą informaciją, reikalaujamą statybos techniniame reglamente STR 1.01.04 bei produkto standarte, ir ar SC sertifikavimo ženklas nenaudojamas klaidinančiu būdu. Nurodymai pareiškėjui, kaip naudoti SC išduotus atitikties sertifikatus ir sertifikavimo ženklą, pateikti su pareiškėju pasirašomoje licencinėje sutartyje.
		11. Priežiūros metu nustačius, kad pareiškėjas nuorodas į eksploatacinių savybių pastovumo vertinimo ir tikrinimo sistemą, sertifikatus ar sertifikavimo ženklą naudoja netinkamai ar klaidinančiu būdu, ar pastebėjus skelbimuose, reklamoje, kataloguose pareiškėjo pateikiamą neteisingą ir vartotojus klaidinančią informaciją apie eksploatacinių savybių pastovumo vertinimo ir tikrinimo sistemą, išduotus sertifikatus ar sertifikavimo ženklą, SC išanalizuoja pareiškėjo veiksmus ir priima sprendimą dėl būtinų koregavimo veiksmų. Jei koregavimo veiksmai neatliekami, atliekami netinkamai arba pažeidimai kartojasi, SC apriboja, laikinai sustabdo ar panaikina atitikties sertifikato galiojimą.
		12. SC registruoja visus gautus skundus, susijusius su SC sertifikavimo ženklo naudojimu. Gavęs skundą ar informaciją iš kontrolės įstaigų ar vartotojų apie klaidinančiu būdu ne SC klientų naudojamą SC sertifikavimo ženklą arba pastebėjus viešoje erdvėje, apie tokį faktą SC informuoja rinkos priežiūros instituciją, prašydamas imtis atitinkamų veiksmų.
		13. Gamintojas privalo informuoti SC apie numatomus produkto, gamybos proceso arba gamybos kontrolės keitimus, kurie gali daryti įtaką deklaruojamoms produkto eksploatacinėms savybėms ir sertifikuotos GK atitikčiai. Gavęs iš gamintojo minėtą informaciją SC atlieka gamintojo numatytų keitimų analizę ir priima sprendimą, ar būtina atlikti papildomus tyrimus. Jei papildomi tyrimai reikalingi, SC gali stabdyti gamintojui išduoto gamybos kontrolės atitikties sertifikato galiojimą reikalingų atlikti tyrimų laikotarpiui.
		14. Informacija apie išduotus ir galiojančius gamybos kontrolės atitikties sertifikatus bei sertifikatus, kurių galiojimas sustabdytas arba panaikintas, skelbiama AB „VIAMATIKA“ tinklalapyje. Informacija pastoviai atnaujinama ir prižiūrima. Joje pateikiama: sertifikuotų produktų identifikavimas (produkto pavadinimas, tipas); standartas (-ai), kurio (-ių) atitikčiai sertifikuotas (-i) produktas (-ai); gamintojo bei sertifikato gavėjo identifikavimo duomenys; išduotų sertifikatų numeriai bei išdavimo ir galiojimo datos; eksploatacinių savybių pastovumo vertinimo ir tikrinimo sistema. Informacijos pateikimas apie sertifikatus, kurių galiojimas laikinai sustabdytas arba panaikintas, detaliau aprašytas šių nuostatų 5.13 p.
	5. Tęstinė GK priežiūra ir vertinimas
		1. Paskirtasis ekspertas, vadovaudamasis AB „VIAMATIKA“ SC parengta GK vertinimo ir sertifikavimo procedūra bei licencine sutartimi, atlieka atitikties priežiūrą:
* įvertina GK pagal 5.7 p. nuostatas (papildomai tikrinant atitikties sertifikato, eksploatacinių savybių deklaracijų bei sertifikavimo ženklo naudojimą)
* įvertina gamykloje gamintojo paimtų ėminių bandymus pagal numatytą bandymų planą (5.7 p.).
	+ 1. Priežiūros metu GK vertinama licencinėje sutartyje numatytu periodiškumu (kas 12 mėnesių**)**. Gamintojo klausimynas pakartotinai nepildomas.
		2. Jei ekspertas nustato rimtus gamintojo GK trūkumus, jis sprendžia, ar tęsti licencinės priežiūros procesą, kol nebus atlikti koregavimo veiksmai.
		3. Jei ekspertas nustato, kad gamintojas neatlieka gamykloje paimtų ėminių bandymų pagal nustatytą bandymų planą, tai traktuojama kaip žymi neatitiktis.
		4. Kai nustatomos neatitiktys, gamintojas privalo nustatyti jų priežastis ir raštu informuoti SC apie konkrečius koregavimo veiksmus, atliktus kiekvienai neatitikčiai ištaisyti. Tuo atveju, kai koregavimo veiksmai neatliekami ir neatitiktys išlieka, SC informuoja gamintoją apie veiksmus, kurių ketina imtis.
		5. Kai priežiūros metu nustatomos esminės neatitiktys sertifikavimo reikalavimams ar gavus informaciją, kad produktas nebeatitinka nustatytų sertifikavimo reikalavimų, SC imasi atitinkamų veiksmų: palieka galioti atitikties sertifikatą, bet padažnina priežiūros periodiškumą (pvz., kai kartojasi nustatytos ir korekciniais veiksmais ištaisytos neatitiktys arba pareiškėjas nesilaiko licencinės sutarties reikalavimų); susiaurina sertifikavimo sritį, iš srities pašalinant neatitiktinių produktų tipą ar jų grupę (žiūrėti 5.14 p.); laikinai sustabdo atitikties sertifikato galiojimą, kol gamintojas atliks koregavimo veiksmus ir bus įvertintas jų tinkamumas bei efektyvumas (žr. 5.13 p.); panaikina atitikties sertifikato galiojimą (žr. 5.13 p.).
		6. Atlikus 5.12.1 p. numatytus VGK priežiūros darbus, parengiama atitikties įvertinimo ataskaita, atliekama su įvertinimu susijusios informacijos ir rezultatų vertinamoji analizė bei priimamas nutarimas dėl sertifikuotos VGK atitikties patvirtinimo/nepatvirtinimo.
		7. Atitikties įvertinimo ataskaita ir nutarimas rengiami dviem egzemplioriais. Vienas priežiūros atitikties įvertinimo ataskaitos ir nutarimo egzempliorius lieka SC, kiti minėtų dokumentų egzemplioriai pateikiami pareiškėjui.
	1. Gamybos kontrolės atitikties sertifikato galiojimo sustabdymas arba panaikinimas
		1. GK sertifikavimo atveju sertifikato galiojimas laikinai sustabdomas kai:
* nepašalintos arba netinkamai pašalintos tęstinės priežiūros metu eksperto nustatytos žymios neatitiktys, turinčios įtaką GK funkcionalumui ir efektyvumui;
* produkto, kurio GK sertifikuota, gamintojo atlikti GK pakeitimai nesuderinti su SC ir (arba) reikalingas papildomas pakeitimų tyrimas;
* klaidinančiu būdu naudojamas atitikties sertifikatas ar SC sertifikavimo ženklas;
* nesumokėtas metinis priežiūros mokestis.
	+ 1. GK sertifikavimo atveju sertifikato galiojimas panaikinamas kai:
* gamintojas neturi išteklių nustatytoms neatitiktims pašalinti;
* nesilaikoma arba produktai nebeatitinka TS reikalavimų, kurios atitikčiai buvo vertinama GK, o sertifikavimo ženklu ženklinami neatitiktiniai produktai gali patekti į rinką;
* gamintojas atsisakė sudaryti sąlygas GK atitikties priežiūrai;
* gamintojas atsisakė sumokėti papildomas pagrįstas priežiūros išlaidas;
* gamintojas nutraukė licencinę sutartį, t. y. pageidaujant gamintojui.
	+ 1. SC, GK priežiūros metu ar gavus informaciją, kad produktas nebeatitinka nustatytų sertifikavimo reikalavimų, nusprendęs sustabdyti arba panaikinti atitikties sertifikato galiojimą, parengia nutarimą, kuriame nurodo atitikties sertifikato galiojimo sustabdymo arba panaikinimo priežastis. Jeigu sertifikato galiojimas sustabdomas, nurodoma kuriam laikui (ne ilgesniam nei 6 mėnesių laikotarpiui). Atitikties sertifikato galiojimas sustabdomas su gamintoju suderintam laikotarpiui, per kurį gamintojas gali atlikti nustatytų neatitikčių koregavimo veiksmus, kad sertifikato galiojimas ir produkto sertifikavimas būtų atnaujintas, arba SC atliks reikalingus papildomus tyrimus, gamintojui pakeitus produkto konstrukciją, gamybos procesą ar GK. Nutarimas pateikiamas pareiškėjui.
		2. Informacija apie sertifikato galiojimo sustabdymą arba panaikinimą skelbiama
		AB „VIAMATIKA“ tinklalapyje. Sertifikato galiojimo sustabdymo atveju nurodomas sustabdymo terminas.
		3. Pagal licencinės sutarties nuostatas iš pareiškėjo susigrąžinamas panaikintas atitikties sertifikatas ir reikalaujama produkto neženklinti sertifikavimo ženklu, nedeklaruoti produkto eksploatacinių savybių bei nereklamuoti, kad produktas yra sertifikuotas, kai sertifikato galiojimas yra sustabdytas ar panaikintas.
		4. Kai po sustabdymo sertifikato galiojimas atnaujinamas (atlikus korekcinių veiksmų įvertinimo darbus ir, jei reikia, papildomą vertinimą gamybos vietoje), parengiamos GK įvertinimo bei atitikties įvertinimo ataskaitos (kas tinka) ir nutarimas dėl sertifikato galiojimo atnaujinimo. Priimtas nutarimas pateikiamas pareiškėjui, kuriuo informuojama apie sertifikato galiojimo atnaujinimą ir nuo kurios datos; apie leidimą toliau ženklinti sertifikuotą produktą sertifikavimo ženklu. Apie sustabdyto atitikties sertifikato galiojimo atnaujinimą skelbiama AB „VIAMATIKA“ tinklalapyje.
		5. Jei po atitikties sertifikato galiojimo atnaujinimo yra susiaurinama sertifikavimo sritis, atliekami veiksmai, nustatyti atitinkamose 5.14 p. nuostatose.
		6. Kai po sustabdymo sertifikato galiojimas neatnaujinamas, sertifikato galiojimas panaikinamas anksčiau nustatyta tvarka.
	1. Sertifikavimo srities išplėtimas ar susiaurinimas
		1. Dėl sertifikavimo srities išplėtimo ir atitikties sertifikato papildymo naujais produktais, kurių techninės specifikacijos yra skirtingos, bet jie gaminami toje pačioje gamykloje pagal tą pačią gamybos kontrolės sistemą, gamintojas gali kreiptis į SC, pateikdamas paraišką. Šiuo atveju sertifikavimo sritis išplečiama vadovaujantis šių nuostatų 5.3-5.11 poskyriuose numatyta tvarka.
		2. Gamintojas, kuris pageidauja gauti atitikties sertifikatą papildomiems produktų tipams, gaminamiems toje pačioje gamykloje, pagal tą pačią TS, kuriai atitikties sertifikatas jau išduotas, gali kreiptis į SC, pateikdamas tos pačios formos paraišką. SC tokiu atveju gali nutarti neatlikti gamyklos ar GK įvertinimo arba atlikti dalinį įvertinimą ir išduoti atitinkamą atitikties sertifikatą.
		3. Sertifikavimo sritis susiaurinama (iš srities pašalinant neatitiktinių produktų tipą ar jų grupę), kai priežiūros metu nustatoma ar gavus informaciją, kad sertifikuotų produktų tipas ar jų grupė nebeatitinka nustatytų sertifikavimo reikalavimų.
		4. Sertifikavimo sritis susiaurinama pagal šių nuostatų atitinkamų poskyrių reikalavimus: atliekant GK vertinimą ir parengiant GK bei atitikties įvertinimo ataskaitas; remiantis vertinamąja analize priimant ir pateikiant pareiškėjui nutarimą dėl srities susiaurinimo, jame nurodant tokio nutarimo priežastis; išduodant naują sertifikatą su susiaurinta sertifikavimo sritimi bei susigrąžinant senąjį ir panaikinant jo galiojimą; atitinkamai pakeičiant su pareiškėju pasirašytą licencinę sutartį; pagal licencinės sutarties nuostatas reikalaujant ženklinti sertifikavimo ženklu tik naujojoje sertifikavimo srityje nurodytus produktus ar jų tipus; apie senojo panaikinimą ir naujojo sertifikato išdavimą skelbiant AB „VIAMATIKA“ tinklalapyje.
	2. Informavimas apie GK sertifikavimo pakeitimus
		1. Jei SC atlieka pakeitimus atitinkamuose GK sertifikavimo dokumentuose (nuostatų, procedūrų patikslinimai ar sertifikavimo schemos reikalavimų sertifikavimo procesui pakeitimai), apie pakeitimus GK vertinime ir sertifikavime pareiškėjas informuojamas raštu, kurį pasirašo SC vadovas, arba žodžiu ar telefonu.
		2. Gamintojo GK licencinės priežiūros metu (jei būtina, priežiūros veiksmai gali būti atlikti anksčiau, nei nustatyta licencinėje sutartyje) SC įsitikina, ar gamintojas atliko būtinus keitimus sertifikuotoje gamybos kontrolės sistemoje.
		3. Jei atliekant pakeitimų patikrinimo veiksmus nustatoma, kad reikalinga išplėsti ar susiaurinti sertifikavimo sritį, elgiamasi pagal šių nuostatų 5.14 poskyrio nuostatas.
		4. Jei sertifikavimo pakeitimas nėra produkto reikalavimų pakeitimas arba pakeitimas nėra esminis, ir neatliekami GK vertinimo, vertinamosios analizės ar nutarimo priėmimo veiksmai, patikrinimo įrašuose SC nurodo priežastį, kodėl atitinkami veiksmai nebuvo atlikti.
1. APELIACIJOS, SKUNDAI, GINČAI
	1. Pareiškėjai, nepatenkinti SC veiksmais ar įvertinimo rezultatais, gali pateikti apeliacijas ar skundus paskirtosios įstaigos AB „VIAMATIKA“ Sertifikavimo centrui. Anoniminiai skundai nenagrinėjami.
	2. Apeliacijos ar skundo pateikėjas informuojamas, kad apeliacija, skundas gauti ir bus nagrinėjami. Tais atvejais, kai apeliacijos, skundai pateikiami telefonu, duomenys užrašomi ir paprašoma tą pačią informaciją pateikti raštu. Pagal sertifikavimo centro nustatytą tvarką apie apeliacijos, skundo nagrinėjimo rezultatus ir priimtą galutinį sprendimą nedelsiant informuojamas apeliacijos ar skundo pateikėjas.
	3. Tuo atveju, kai priimtas sprendimas dėl atitikties įvertinimo objekto netenkina pareiškėjo, pastarasis gali kreiptis į atitikties įvertinimo įstaigą, šiuo atveju į AB „VIAMATIKA”, arba į įgaliotąją įstaigą, pateikdamas apeliaciją sprendimo persvarstymui, kurį dėl šio objekto priėmė
	AB „VIAMATIKA”. Jei apeliacijos pateikėjas teisus, AB „VIAMATIKA” nedelsiant atlieka visus su atitikties įvertinimo objektu susijusius darbus savo lėšomis.

 Kai priimtas sprendimas dėl AB „VIAMATIKA” SC veiksmų netenkina skundo pateikėjo, pastarasis gali kreiptis į trečiąją nepriklausomą šalį. Jei skundo pateikėjas teisus (skundas pagrįstas),
AB „VIAMATIKA“ SC nedelsiant atlieka visus su atitikties vertinimu ir sertifikavimu susijusius darbus savo lėšomis.

 Ginčus, iškilusius tarp pareiškėjo ir SC, visais atvejais siekiama išspręsti taikiai, šalių tarpusavio susitarimu. Nepavykus susitarti, ginčas gali būti perduotas nagrinėti trečiajai nepriklausomai šaliai.

* 1. Apeliacijas ir skundus, atsižvelgiant į jų pobūdį, nagrinėja ir priima sprendimus
	AB „VIAMATIKA“ direktoriaus sudaroma apeliacijų ir skundų nagrinėjimo komisija.
1. ĮRAŠAI
	1. Sertifikavimo proceso įrašai saugomi taip, kad būtų užtikrinamas nuolatinis jų konfidencialumas. Visi duomenų įrašai (iš pareiškėjų gauti duomenys, paraiškos, sprendimai, sutartys, klausimynai gamintojams, ekspertų ataskaitos, įvertinimo ataskaitos, nutarimai, atitikties sertifikatų kopijos, licencinės sutartys bei priežiūros dokumentai), susiję su sertifikavimo procesu, saugomi SC atskiroje patalpoje, rakinamame seife. Duomenų įrašai tvarkomi kabinetuose, kuriuose klientai nepriimami.
	2. Sertifikavimo duomenų įrašus SC saugo mažiausiai vieną sertifikavimo ciklą, po to perduoda į archyvą, kuriame saugoma ne mažiau kaip 10 metų.
2. NUORODOS

Nuostatai parengti pagal šių dokumentų reikalavimus ir rekomendacijas:

* 1. Statybos techninis reglamentas STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“.
	2. LST EN ISO/IEC 17065:2012 „Atitikties įvertinimas. Reikalavimai, keliami produktų, procesų ir paslaugų sertifikavimo įstaigoms“.
	3. LST EN ISO/IEC 17067:2013 „Atitikties įvertinimas. Produktų sertifikavimo pagrindai ir produktų sertifikavimo schemų gairės (ISO/IEC 17067:2013)“.
	4. „Kelių statybinių medžiagų sertifikavimo ženklo naudojimo nuostatai“.

**1 priedas**

**GK VERTINIMO KRITERIJAI**

| **Vertinimo kriterijus** | **Vertinimo požymiai** |
| --- | --- |
| **1 ORGANIZAVIMAS** |
| **1.1 Atsakomybė ir įgaliojimai** | Ar yra personalo, kuris vadovauja, vykdo ir kontroliuoja darbą, nuo kurio priklauso kokybė, pareiginiai nuostatai |
| Ar šiuose nuostatuose numatyti personalo atsakomybė ir įgaliojimai |
| Ar apibrėžti savitarpio santykiai tarp šio personalo |
| Ar paskirti atsakingi asmenys už gaminamų produktų kokybę |
| Ar paskirti asmenys nustatantys, registruojantys ir nagrinėjantys produktų kokybės nukrypimus |
| **1.2 Vadovybės atstovas gamybos kontrolei** | Ar yra įmonės vadovo paskirtas įgaliotas asmuo, atsakingas už gamybos kontrolę |
| **1.3 Vadovybės priežiūra** | Ar vadovybė atlieka auditus, nustatydama, ar įdiegta GK tenkina techninės specifikacijos reikalavimus |
| Ar rengiami, registruojami ir saugomi atliktų auditų dokumentai |
|  |
| **2 KONTROLĖS VEIKSMAI** |
| **2.1 Kokybės vadybos sistema, GK vadovas, produkto tipo bandymas** | Ar įmonėje yra įdiegta ir funkcionuoja kokybės vadybos sistema (LST EN ISO 9001), susijusi su techninių specifikacijų reikalavimais |
| Jeigu TAIP, ar tai patvirtina galiojantis sertifikatas ir kieno išduotas |
| Ar produktų gamybos kontrolė yra sudėtinė kokybės vadybos sistemos dalis |
| Ar įmonė turi parengusi gamybos kontrolės vadovą (tvarką, reglamentą) |
| Kokiam produktui/produktų grupei sukurta gamybos kontrolė |
| Ar atliktas produkto tipo bandymas |
| **2.2 Dokumentacija ir kontrolės duomenys** | Ar gamybos kontrolės vadove yra parengtos procedūros, ar numatyti veiksmai ir atsakingi asmenys:  |
| - pirkimui |
| - gamybai |
| - gaminių kokybės kontrolei |
| - gatavos produkcijos priėmimui |
| - skundams ir reklamacijoms |
| - GK auditui |
| - vidaus ir išorės dokumentų bei įrašų tvarkymui |
| - dokumentų rengimui, patvirtinimui ir paskirstymui |
| - keitimų rengimui ir registravimui |
| **2.3 Subrangovų atliekami darbai** | Ar tam tikra gamybos kontrolės veiksmų dalis atliekama subrangovų |
| Ar numatyta subrangovų atliekamų darbų kontrolė |
| Ar gamintojas prisiima atsakomybę už sutartinius darbus |
| **2.4 Žaliavos ir komponentai** | Ar yra dokumentacija, aprašanti žaliavos ir komponentų kilmę, jų šaltinį |
| Ar žaliava ir komponentai perkami, ar yra atitikties dokumentai |
| Ar atliekama žaliavos bei komponentų įeinamoji kontrolė |
| Ar gamintojas numato kenksmingų medžiagų (jei tokios yra) kontrolę ir jų kiekio nustatymą |
|  |
| **3 PRADINIS GAMYKLOS TIKRINIMAS, VADOVAVIMAS GAMYBAI** |
| **Kontrolė gamybos metu; technologinio proceso įranga; personalo, dalyvaujančio gamyboje, kvalifikacija; kenksmingų medžiagų ribos; produkto sandėliavimas ir atsekamumas** | Ar numatyti veiksmai produkto kokybei kontroliuoti gamybos metu: |
| - kaip tikrinti ir bandyti medžiagą, paimtą gamybos metu |
| - kaip eksploatuoti ir sureguliuoti technologinio proceso įrangą |
| - kaip pakeisti technologinį procesą, esant blogam orui ar dėl kitų priežasčių |
| - ar personalas, dalyvaujantis gamyboje, pakankamos kvalifikacijos ir apmokytas dirbti bei prižiūrėti gamybos įrengimus |
| Ar numatyti veiksmai, kad kenksmingos medžiagos (jei tokios yra) neviršytų leistinų ribų |
| Produkto sandėliavimas: |
| - ar kontroliuojama sandėliuojamo produkto kokybė |
| - ar sandėliavimo vietos ir produkto atsargos yra identifikuojamos |
| Ar numatyti veiksmai, užtikrinantys iš sandėlio imamo produkto kokybės pastovumą |
| Ar išlaikomas produkto kilmės ir rūšies atsekamumas iki jo panaudojimo ar pardavimo |
|  |
| **4 KONTROLĖ IR BANDYMAI** |
| **4.1 Bendrieji dalykai** | Ar yra visa kontrolei reikalinga bandymo įranga bei matavimo priemonės |
| Ar naudojami bandymų metodai ir bandymų įranga atitinka techninių specifikacijų reikalavimus, ar naudojami juos pakeičiantys (kiti priimti) bandymų metodai ir įranga |
| Ar darbuotojų, atliekančių kontrolę, kompetencija pakankama |
| Ar yra minėtų darbuotojų pareiginiai nuostatai |
| Ar yra numatytas bandymų, kurių negali atlikti gamintojas, atlikimas kitoje bandymų laboratorijoje |
| Ar yra visi norminiai dokumentai bandymams atlikti |
|  |
| **4.2 Bandymo įranga ir matavimo priemonės** | Ar yra atsakingas asmuo už matavimo priemonių ir bandymų įrangos kontrolę, kalibravimą bei priežiūrą |
| Ar matavimo priemonių ir bandymo įrangos patikra atliekama periodiškai |
| Ar bandymo priemonės ir įranga atitinka bandymų standartų reikalavimus |
| Ar visos bandymų priemonės ir įranga turi patikros ar kalibravimo ženklus |
| Ar patikros bei kalibravimo dokumentai ir įrašai išsaugomi, tvarkingai segami |
| Ar yra parengtas matavimo priemonių ir įrangos sąrašas su nurodytomis kalibravimo ar patikros datomis |
| **4.3 Kontrolės, ėminių ėmimo ir bandymų apimtis bei periodiškumas** | Ar įmonės parengtame gamybos kontrolės vadove (tvarkoje, reglamente) aprašytas: |
| - ėminių ėmimo periodiškumas ir apimtis |
| - kontrolės bandymų periodiškumas ir apimtis |
| - ar ėminių ėmimo ir kontrolės bandymų periodiškumas bei apimtis atitinka techninės specifikacijos reikalavimus |
|  |
| **5 REGISTRACINIAI ĮRAŠAI** |
| **Rezultatų registravimas ir išsaugojimas** | Ar gamybos kontrolės rezultatai registruojami: |
| - nurodant ėminių ėmimo vietą, datą ir laiką |
| - kitą informaciją apie bandomąjį produktą (pvz., oro sąlygos) |
| - jei išbandytas produktas netenkina reikalavimų, ar registraciniuose įrašuose įrašoma pastaba apie priemones, kurių imamasi padėčiai ištaisyti (pvz.: pakartoti bandymą, pakoreguoti technologinį procesą) |
| - ar registraciniai įrašai išsaugomi teisės aktuose nustatytą laikotarpį |
|  |
| **6 GATAVOS PRODUKCIJOS PRIĖMIMAS** |
| **Procedūros tinkamumas** | Ar gamintojo gamybos kontrolėje numatyta gatavos produkcijos priėmimo procedūra (tvarka): registracija, priėmimo būdas (metodas), atsakingas už priėmimą darbuotojas, priimtas kiekis, sandėliavimo ar išvežimo vieta |
|  |
| **7 EKSPLOATACINIŲ SAVYBIŲ DEKLARACIJOS** |
| **Atitiktis nustatytiems reikalavimams, registracija** | Ar eksploatacinių savybių deklaracijos atitinka STR 1.01.04 reikalavimus |
| Ar numatyta eksploatacinių savybių deklaracijų registravimo ir saugojimo tvarka |
| Ar numatytas eksploatacinių savybių deklaracijų saugojimo laikas ir ar jis atitinka nustatytą teisės aktuose  |
|  |
| **8 NEATITIKTINĖ PRODUKCIJA** |
| **Procedūros tinkamumas, elgimasis su neatitiktine produkcija, registracija** | Ar gamintojas turi neatitiktinės produkcijos valdymo procedūrą |
| Ar yra numatytos neatitiktinės produkcijos likvidavimo priemonės: |
| - perdirbama |
| - perklasifikuojama alternatyviam naudojimui |
| - panaikinama |
| - sandėliuojama tam skirtoje pažymėtoje vietoje |
| Ar neatitiktiniai produktai: |
| - registruojami |
| - ištiriami (nustatant neatitikties priežastis) |
| - jei reikalinga, ar atliekami koregavimo veiksmai |
|  |
| **9 SKUNDAI IR REKLAMACIJOS** |
| **Procedūros tinkamumas ir registracija** | Ar gamintojo gamybos kontrolėje yra skundų ir reklamacijų valdymo procedūra |
| Ar skundai ir reklamacijos registruojami numatyta tvarka |
| Ar numatyta reagavimo į skundus registravimo tvarka |
| Ar numatyta skundų ir reklamacijų nagrinėjimo tvarka |
| Ar procedūroje numatytas sertifikavimo įstaigos informavimas apie gautus skundus ir reklamacijas |
|  |
| **10 SANDĖLIAVIMAS IR KROVIMAS** |
| **Kokybės užtikrinimas** | Ar išvengiama: |
| - produkto papildomo užteršimo |
| - segregacijos |
| Ar užtikrinamas krovimo įrangos ir sandėliavimo vietų švarumas |
|  |
| **11 TRANSPORTAVIMAS IR PAKAVIMAS** |
| **11.1 Transportavimas** | Ar gamintojo GK nurodytos atsakomybės ribos už realizuojamos produkcijos transportavimą ir sandėliavimą |
| **11.2 Pakavimas** | Ar pakavimo būdai: |
| - papildomai neužteršia produkcijos |
| - nepakeičia produkcijos kokybės |
| Ar supakuotą produkciją lydinčiuose dokumentuose numatytos būtinos atsargumo priemonės ją kraunant ir sandėliuojant |
|  |
| **12 PERSONALO APMOKYMAS** |
| **Procedūros ir dokumentų tinkamumas** | Ar parengtos ir taikomos personalo, dalyvaujančio gamybos kontrolėje, mokymo procedūros |
| Ar vedami ir saugomi personalo, dalyvaujančio GK, mokymo dokumentai |